พอดีว่าถุงยางแตก แต่ให้นมบุตรอยู่อะค่ะแล้วกินยาภายใน48 ชม.จะท้องไหมคะ ประจำเดือนยังไม่มาค่ะ เคยมาแต่น้อยมากช่วงคลอดได้1-2เดือนแรกแล้วไม่มาอีกเลย ตอนนี้คลอดน้องได้4เดือน19วัน มีโอกาสท้องไหมคะ กังวลมากค่ะ
สวัสดีค่ะ หากคลอดลูกได้ 4 เดือน 19 วันแล้ว หากมีเพศสัมพันธ์ ก็อาจมีโอกาสตั้งครรภ์ได้ แต่หากได้ทานยาคุมฉุกเฉินไป โดยทานภายในช่วง 24-48 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 75%หลังจากนี้ อาจเริ่มทานยาคุมกำเนิดไปเลยได้ โดยหากยังให้นมลูกอยู่ ก็ให้เลือกทานยาคุมกำเนิดนิดฮอรโมนเดี่ยว เช่น ยี่ห้อ exluton, dailyton, cerazette เป็นต้น หรืออาจเลือกการฉีดยาคุมกำเนิด หรือฝังยาคุมกำเนิดก็ได้ค่ะส่วนยาคุมกำเนิดยี่ห้อไดแอนนั้น เป็นยาคุมกำเนิดชนิดฮอร์โมนรวม ซึ่งอาจมีผลไปลดการหลั่งน้ำนมได้ ดังนั้น จึงไม่แนะนำให้ทานนอกจากนี้ เมื่อผ่านไปประมาณ 2 สัปดาห์นับจากที่มีเพศสัมพันธ์แล้วถุงยางอนามัยฉีกขาด ก็ควรลองตรวจหาการตั้งครรภ์ดูด้วย เพื่อให้แน่ใจว่าไม่มีการตั้งครรภ์เกิดขึ้นค่ะ